
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŽEMĖS SKLYPO, ESANČIO MEDŽIOTOJŲ G. 10., LEKĖČIŲ MSTL., ŠAKIŲ R., (KADASTRINIS NR. 8460/0006:0677  LEKĖČIŲ K.V.) ŽEMĖS PASKIRTIES PAKEITIMO PAGAL LEKĖČIŲ MIESTELIO TERITORIJOS BENDRĄJĮ PLANĄ


2026 m. vasario         d. Nr. AT-
Šakiai


Vadovaudamasis Lietuvos Respublikos vietos savivaldos įstatymo 27 straipsnio 4 dalimi, Lietuvos Respublikos teritorijų planavimo įstatymo 20 straipsnio 2 dalies 2 punktu, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašu, patvirtintu Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“, Lietuvos Respublikos aplinkos ministro 2024 m. birželio 17 d. įsakymu Nr. D1-199 „Dėl žemės naudojimo būdų turinio aprašo patvirtinimo“, Šakių rajono savivaldybės mero 2024 m. sausio 26 d. potvarkiu Nr. MT-29 ,,Dėl įgaliojimo suteikimo administracijos direktoriui“, Lekėčių miestelio teritorijos bendruoju planu, patvirtintu 2013 m. kovo 28 d. savivaldybės tarybos sprendimu Nr. T-103 „Dėl Lekėčių miestelio teritorijos bendrojo plano tvirtinimo“, atsižvelgdamas į prašymą, gautą 2026 m. sausio 12 d., reg. Nr. P-65, bei pasibaigusį prašymo viešinimą Šakių rajono savivaldybės interneto svetainėje www.sakiai.lt ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje www.tpdris.lt laikotarpį, per kurį pastabų ir pasiūlymų iš visuomenės nebuvo gauta:
1. P a k e i č i u žemės ūkio paskirties, kiti žemės ūkio paskirties žemės sklypai naudojimo būdo 0,0888 ha ploto žemės sklypo (kadastro Nr. 8460/0006:0677 Lekėčių k. v.), esančio Medžiotojų g. 10., Lekėčių mstl., Šakių r. sav., paskirtį į kitą ir nustatau komercinės paskirties objektų teritorijos naudojimo būdą.
2. P a ž y m i u, kad šis įsakymas yra skelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir Šakių rajono savivaldybės interneto svetainėje (www.sakiai.lt). Per 10 darbo dienų žemės sklypo valdytojas Nekilnojamojo turto kadastro ir Nekilnojamojo turto registro tvarkytojui pateikia prašymą  Valstybės įmonės Registrų centrui dėl nurodyto žemės sklypo  paskirties pakeitimo. 
3. Šis įsakymas per vieną mėnesį nuo jo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: A. Juozapavičiaus pr. 57, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

